62016TO0524(01)_INF
Ordonanța Tribunalului (Camera a opta) din 29 noiembrie 2021 – Aresu/Comisia
(Cauza T‑524/16)
„Funcție publică – Funcționari – Reforma statutului din 2014 – Concediu aferent duratei călătoriei – Concediu pentru vizită în țara de origine – Acțiune vădit nefondată”
1.
Acțiune introdusă de funcționari – Interesul de a exercita acțiunea – Acțiune în anularea unei decizii prin care se efectuează înlocuirea concediului aferent duratei călătoriei prin atribuirea unui număr redus de zile de concediu cu titlu de concediu pentru vizită în țara de origine – Pensionare din oficiu a reclamantului în cursul procedurii – Menținerea interesului de a exercita acțiunea
(Statutul funcționarilor, art. 90 și 91, și anexa V, art. 7)
(a se vedea punctele 27-29)
2.
Funcționari – Concedii – Concediu anual – Concediu aferent duratei călătoriei – Reforma statutului – Înlocuire cu un concediu pentru vizită în țara de origine – Putere de apreciere a legiuitorului – Încălcarea principiilor egalității de tratament, proporționalității și protecției încrederii legitime – Lipsă
(Carta drepturilor fundamentale a Uniunii Europene, art. 20; Statutul funcționarilor, astfel cum a fost modificat prin Regulamentul nr. 1023/2013, anexa V, art. 7)
(a se vedea punctele 34-53 și 58-62)
3.
Acte ale instituțiilor – Aplicarea în timp – Aplicare imediată a normei noi efectelor viitoare ale unei situații care a apărut sub imperiul normei vechi – Adoptare a Regulamentului nr. 1023/2013 de modificare a Statutului funcționarilor și a Regimului aplicabil celorlalți agenți – Încălcarea drepturilor dobândite – Lipsă
(Statutul funcționarilor, astfel cum a fost modificat prin Regulamentul nr. 1023/2013, anexa V, art. 7)
(a se vedea punctele 63-66)
Obiectul
Cerere întemeiată pe articolul 270 TFUE având ca obiect anularea deciziei de a nu mai acorda reclamantului, începând cu 1 ianuarie 2014, concediul de cinci zile aferent duratei călătoriei de care beneficia anterior, în temeiul articolului 7 din anexa V la Statutul funcționarilor Uniunii Europene, astfel cum a fost modificat prin Regulamentul (UE, Euratom) nr. 1023/2013 al Parlamentului European și al Consiliului din 22 octombrie 2013 (JO 2013, L 287, p. 15).
Dispozitivul
1)
Respinge acțiunea.
2)
Îl obligă pe domnul Antonio Aresu la plata propriilor cheltuieli de judecată, precum și a cheltuielilor de judecată efectuate de Comisia Europeană, inclusiv a celor din procedura de măsuri provizorii.
3)
Parlamentul European și Consiliul Uniunii Europene vor suporta fiecare propriile cheltuieli de judecată.